Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 123/11/8802	Košice I, 13.7.2012
EEČ : 2-63-201-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: stavebný robotník
v Košiciach a ani  inde od 01.01.2008 až doposiaľ pravidelne neplní svoju vyživovaciu povinnosť na ml. XXXXX, nar. XXXXX, a to aj napriek tomu, že mu táto povinnosť vyplýva zo Zákona o rodine č. 36/2005 Z.z. a je upravená rozsudkom Okresného súdu XXXXX XXXXX pod sp. zn. XXXXX zo dňa 07.11.2005, ktorý nadobudol právoplatnosť dňa 17.12.2005, a ktorý ho zaväzuje prispievať na výživu dieťaťa sumou mesačne vo výške 1500,-Sk (49,79,-€) vždy do 15.dňa v mesiaci vopred, ako aj rozsudkom Okresného súdu XXXXX XXXXX pod sp. zn. XXXXX zo dňa 16.03.2010, ktorý nadobudol právoplatnosť dňa 24.04.2010, ktorým bolo výživné zo strany otca zvýšené na sumu 100,-€ mesačne od 01.01.2010 do budúcna, ktoré je povinný platiť vždy do 15.dňa v mesiaci vopred k rukám matky XXXXX, trvalo bytom XXXXX, XXXXX čím  takto vznikol za obdobie od 01.01.2008 až doposiaľ na výživnom dlh vo výške 78.176,4,-Sk (2.594,98,-€). 
lebo zanikla trestnosť činu
Odôvodnenie:
Uznesením vyšetrovateľa OR PZ, OKP, XXXXX, sp. zn. ČVS: ORP-XXXXX z XXXXX bolo začaté trestné stíhanie a dňa 21.04.2011   vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona  na tom skutkovom základe, že: 

-	v Košiciach a ani  inde od 01.01.2008 až doposiaľ pravidelne neplní svoju vyživovaciu povinnosť na ml. XXXXX, nar. XXXXX, a to aj napriek tomu, že mu táto povinnosť vyplýva zo Zákona o rodine č. 36/2005 Z.z. a je upravená rozsudkom Okresného súdu XXXXX IXXXXX pod sp. zn. XXXXX zo dňa 07.11.2005, ktorý nadobudol právoplatnosť dňa 17.12.2005, a ktorý ho zaväzuje prispievať na výživu dieťaťa sumou mesačne vo výške 1500,-Sk (49,79,-€) vždy do 15.dňa v mesiaci vopred, ako aj rozsudkom Okresného súdu XXXXX XXXXX pod sp. zn. XXXXX zo dňa 16.03.2010, ktorý nadobudol právoplatnosť dňa 24.04.2010, ktorým bolo výživné zo strany otca zvýšené na sumu 100,-€ mesačne od 01.01.2010 do budúcna, ktoré je povinný platiť vždy do 15.dňa v mesiaci vopred k rukám matky XXXXX, trvalo bytom XXXXX, XXXXX, čím  takto vznikol za obdobie od 01.01.2008 až doposiaľ na výživnom dlh vo výške 78.176,4,-Sk (2.594,98,-€).         
	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu.

V priebehu skráteného vyšetrovania bolo do spisu zabezpečené vyjadrenie poškodenej XXXXX, ktorá vo výsluchu z 03.07.2012 uviedla, že minulý týždeň dostala od exekútora celú dlžnú sumu, teda 2675.- Eur. 
Takto obvinený nedlhuje na výživnom žiadnu sumu.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor